Крајем 1918. Чјерна на Тиси је постао део новоосноване Чехословачке. У времену 1938-44. године град је био припојен Хортијевој Мађарској, али је поново враћен Чехословачкој после рата. После рата (1946. године) насеље је добило градска права. 1968. године на градској железничкој станици је дошло до историјског сусрета између Александра Дубчека и Леонида Брежњева, који су били увод у напад Варшавског пакта на Чехословачку. У време комунизма град је нагло индустријализован, па је дошло до наглог повећања становништва. После осамостаљења Словачке град је постао њено општинско средиште, али је дошло до привредних тешкоћа у време транзиције.